ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 9 

5 Φεβρουάριου 1993 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

24. Σύσταση ενιαίας επιχείρησης ύδρευσης και απο¬ 

χέτευσης με το όνομα «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΜΕΓΑΡΕΩΝ» του 
Νομού Αττικής. 1 

25. Τροποποίηση και συμπλήρωση διατάξεων του 

Β.Δ. από 23.3 /8.4.1953 «περί κανονισμού της 
δια κυκλικών δικτύων (γρι-γρί) αλιείας» (Α 81) και 
του Π.Δ. 189/1978 «περί κανονισμού αλιείας εις 
τους Κόλπους Θεσσαλονίκης και Θερμαϊκόν» (Α' 


41)». 2 

26. Μεταφορά έδρας Συμβολαιογράφου. 3 

27. Συμπλήρωση διατάξεων του ΠΔ 259/88 «Οργανι¬ 

σμός Υπουργείου Εμπορικής Ναυτιλίας» (ΦΕΚ 
11 //Α'). 4 

28. Καθορισμός αρμοδιοτήτων που διατηρούνται από 

τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων. 5 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 24 (1) 


Σύσταση ενιαίας επιχείρησης ύδρευσης και αποχέτευ¬ 
σης με το όνομα «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥ¬ 
ΣΗΣ - ΑΠΟΧΕΤΕΥΣΗΣ ΜΕΓΑΡΕΩΝ» του Νομού Αττι¬ 
κής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 1 του Ν. 1069/ 
1980 «περί κινήτρων δια την ίδρυσιν επιχειρήσεων Υδρεύ- 
σεως και Αποχετεύσεως» (ΦΕΚ Α' 191/23.8.1980). 

2. Τις διατάξεις του άρθρου 29Α του Ν. 1558/1985, 
όπως προσετέθη με το άρθρο 27 του Ν. 2081/1992 <Α' 
154). 

3. Τις διατάξεις του άρθρου 261 του Δ.Κ.Κ. (Π.Δ. 323/ 
1989 Α’ 146). 

4. Το γεγονός ότι το παρόν διάταγμα προκαλεί δαπάνη 
εις βάρος του Κρατικού Προϋπολογισμού Δημ. Επενδύ¬ 
σεων ύψους 64 000.000 δρχ., για την οποία έχει εγγράφει 


πίστωση στον Κρατικό προϋπολογισμό στον ειδικό φορέα 
ΣΑΕ 32/2 και με τους εξής ΚΑΕ 07-950-8300. 

5. Τις υπ' αριθ. 451/92 και 548/1992 γνωμοδοτήσεις 
του Συμβουλίου της Επικράτειας, με πρόταση του Υπουρ¬ 
γού Εσωτερικών, αποφασίζουμε: 

Άρθρο 1 

Σύσταση 

Εγκρίνεται η αριθ. 229/1992 απόφαση του Δημοτικού 
Συμβουλίου Μεγαρέων του Νομού Αττικής που αφορά τη 
σύσταση στον ομώνυμο Δήμο ενιαίας επιχείρησης ύδρευ¬ 
σης και αποχέτευσης που έχει ως εξής: 

1. Συνιστάται στο Δήμο Μεγαρέων του Νομού Αττικής 
ενιαία επιχείρηση ύδρευσης και αποχέτευσης με το όνομα 
«ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ 
ΜΕΓΑΡΩΝ ΝΟΜΟΥ ΑΤΤΙΚΗΣ» {άρθρο 1 παρ. 1 Ν. 1069/ 
1980). 

2. Η Δημοτική Επιχείρηση Ύδρευσης και Αποχέτευσης 

είναι νομικό πρόσωπο ιδιωτικού δικαίου με κοινωφελή χα¬ 
ρακτήρα και διέπεται ως προς τη διοίκηση και οργάνωσή 
της και ως προς την εκτέλεση, λειτουργία και συντήρηση 
των έργων της αρμοδιότητάς της καθώς και τις πηγές χρη¬ 
ματοδότησής της από τις διατάξεις του Ν. 1069/1980. Για 
τα λοιπά θέματα εφαρμόζονται οι διατάξεις του Π.Δ. 323/ 
1989 και οι κανόνες της ιδιωτικής οικονομίας (άρθρο 1 
παρ. 1 Ν. 1069/1980). \ 

3. Έδρα της επιχείρησης είναι ο^δήμος Μεγάρων του 
Νομού Αττικής (άρθρο 1 παρ. 3 Ν. Ώ069/1980). 

4. Παροχή αρμοδιότητας της επιχείρησης είναι η περι¬ 
φέρεια του Δήμου Μεγαρέων (άρθρο 1 παρ. 3 Ν. 1069/ 
1980). 

Άρθρο 2 
Εκμετάλλευση 

Τρόπος εκμετάλλευσης των έργων και υπηρεσιών: 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 1069/ 
1930 (άρθρο 1 παρ. 3 Ν. 1069/1980). 

Άρθρο 3 

Περιουσία 

Περιουσία της επιχείρησης: 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 

της επιχείρησης τα οποία εκτελέσθηκαν ή θα εκτελε- 
σθοϋν με βάση τις μελέτες που εγκρίθηκαν ή θα εγκρι- 
θούν, όλοι οι υπόνομοι που υπάρχουν κα οι εγκαταστάσεις 
ύδρευσης και αποχέτευσης ακαθάρτων και όμβριων υδά- 
των, όλοι οι υπόνομοι ή ανοικτοί αγωγοί που εκβάλλουν 
άμεσα ή έμμεσα στο δίκτυο, καθώς επίσης και οι μονάδες 
επεξεργασίας πόσιμου ύδατος και υγρών αποβλήτων (άρ¬ 
θρο 1 παρ. 3 του Ν. 1069/1980). 

Αρθρο 4 
Έσοδα 

Έσοδα της επιχείρησης κατά τις διατάξεις των άρθρων 
10 έως 16 και 27 και 28, του Ν. 1069/1980, είναι: 

α) Το ειδικό τέλος για τη μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από της 1 ης Ιανουάριου του επομένου από τη σύ¬ 
σταση της επιχείρησης έτους που υπολογίζεται σε ποσο¬ 
στό 80% επί της αξίας του ύδατος που καταναλίσκεται 
(άρθρο 10 παρ. 1 εδ. α' και 11 Ν. 1069/Θ0). 

β) Δωρεάν επιχορήγηση από το πρόγραμμα δημοσίων 
επενδύσεων σε ποσοστό μέχρι 35% επί των δαπανών με¬ 
λετών και κατασκευών των κάθε φύσεως έργων ύδρευσης 
και αποχέτευσης αρμοδιότητας της επιχείρησης (άρθρο 
10 παρ. 1 εδ. ια' και 13 Ν. 1069/1980). 

γ) Το τέλος σύνδευσης μετά του δικτύου της αποχέτευ¬ 
σης (άρθρο 10 παρ. 1 εδαφ. γ' Ν. 1069/1980). 

δ) Η δαπάνη διακλαδώσεως και συνδέσεως με τον 
αγωγό, της ύδρευσης και της αποχέτευσης (άρθρο 10 
παρ. 1 εδαφ. δ' και άρθρο 15 Ν. 1069/1980). 

ε) Το τέλος σύνδεσης μετά του δικτύου της ύδρευσης 
(άρθρο 10 παρ. 1 εδαφ. ε' Ν. 1069/1980). 

στ) Το τέλος χρήσεως υπονόμων (άρθρα 10 παρ. 1 εδ. 
στ' και 16 του Ν. 1069/1980). 

ζ) Η αξία ύδατος που καταναλώνεται (άρθρο 10 παρ. 1 
εδ. ζ' Ν. 1069/1980). 

η) Η εγγύηση χρήσεως του υδρομετρητή (άρθρο 10 
παρ. 1 εδ. η' Ν. 1069/1980). 

θ) Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ θ’ Ν. 
1069/1980). 

ι) Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. ι' Ν. 1069/1980). 

ια) Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδαφ. ιβ' Ν. 1069/ 
1980). 

ιβ) Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδαφ. ιγ' και άρθρο 14 Ν. 1069/ 
1980). 

ιγ) Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/1980, καθώς 
και κάθε άλλη νόμιμη πρόσοδος. 

Αρθρο 5 
Διοίκηση 

1. Η επιχείρηση διοικείται από διοικητικό συμβούλιο που 
αποτελείται από εννέα μέλη τα οποία ορίζονται μαζί με 
αναπληρωτές από το Δημοτικό Συμβούλιο. Από τα μέλη 
αυτά: α) τρεις (3) είναι αιρετοί εκπρόσωποι του Δήμου, β) 
τρεις (3) είναι κάτοικοι του Δήμου που έχουν πείρα ή γνώ¬ 
σεις σχετικές με το αντικείμενο της επιχείρησης, γ) ένας 
(1) είναι εκπρόσωπος των εργαζομένων σε περίπτωση 


που αυτή απασχολεί άνω των είκοσι (20) εργαζομένων, δ) 
ένας (1) είναι εκπρόσωπος του Συλλόγου Επιστημόνων 
Μεγάρων. 

2. Το δημοτικό Συμβούλιο ορίζει από τα μέλη του διοι¬ 
κητικού συμβουλίου τον Πρόεδρο και τον Αντιπρόεδρό 
του (άρθρο 3 παρ. 1 Ν. 1069/1980 και 261 Π.Δ. 323/ 
1989). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 3 Ν. 1069/1980, άρθρο 261 
Π.Δ. 323/1989). 

4. Ο Πρόεδρος του Διοικητικού Συμβουλίου εκπροσω¬ 
πεί την επιχείρηση σε όλες τις σχέσεις της, δικαστικές ή 
εξώδικες και σε περίπτωση απουσίας ή κωλύματος αυτού, 
ο αντιπρόεδρος (άρθρο 5 παρ. 4 Ν. 1069/1980). 

Στον Υπουργό Εσωτερικών, αναθέτουμε την δημο¬ 
σίευση και εκτέλεση του παρόντος διατάγματος. 

Αθήνα, 28 Ιανουάριου 1993 

Ο ΠΡΟΕΔΡΟΧ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

ΙΩΑΝ.ΚΕΦΑΛΟΠΑΝΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ, 25 (2) 

Τροποποίηση και συμπλήρωση διατάξεων του Β.Δ. από 
23.3./8.4.1953 «περί κανονισμού της δια κυκλικών δι¬ 
κτύων (γρι-γρί) αλιείας» (Α81)κάιτου Π.Δ. 189/1978 
«περί κανονισμού αλιείας εις τους Κόλπους Θεσσαλο¬ 
νίκης και Θερμαϊκόν» (Α’ 41)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη; 

1. Τις διατάξεις του άρθρου 10 του Ν.Δ. 420/1970 
«Αλιευτικός Κώδιξ» (Α 27), όπως αντικαταστάθηκε με την 
παρ. 2 του άρθρου 3 του Ν. 1740/1987 «Αξιοποίηση και 
προστασία κοραλλιογενών σχηματισμών, ιχθυοτρόφων 
υδάτων, υδατοκαλλιεργειών και άλλες διατάξεις» (Α' 221). 

2. Τις διατάξεις του άρθρου 27 του Ν. 2081 /1992 «Ρύθ¬ 
μιση του θεσμού των Επιμελητηρίων, τροποποίηση των 
διατάξεων του Ν. 1712/1987 για τον εκσυγχρονισμό των 
επαγγελματικών οργανώσεων των εμπόρων, βιοχεχνών 
και λοιπών επαγγελματιών και άλλες διατάξεις» (Α' 154). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

4. Την αριθ. Υ 1950/10.12.1992 κοινή απόφαση του 
Πρωθυπουργού και του Υπουργού Γεωργίας «Ανάθεση 
αρμοδιοτήτων Υπουργού Γεωργίας στους Υφυπουργούς 
Γεωργίας Απόστολο Σταύρου, Ευάγγελο Μπασιάκο και 
Ανδρέα Καραγκούνη» (Β' 728). 

5. Την 170/1992 γνωμοδότηση του Συμβουλίου 
Αλιείας. 

6. Την 596/1992 γνωμοδότηση του Συμβουλίου της 
Επικράτειας, με πρόταση του Υφυπουργού Γεωργίας, 
αποφασίζουμε: 

Αρθρο μόνο 

1. Το άρθρο 11 του από 23.3/8.4.1953 Β. Δ/τος «περί 
κανονισμού της διά κυκλικών δικτύων (γρι-γρί) αλιείας» (Α' 
81), όπως αντικαταστάθηκε με το άρθρο 1 του Π.Δ. 224/ 

1991 «τροποποίηση και συμπλήρωση διατάξεων του Β.Δ. 
από 23.3/8.4.1953 «περί κανονισμού της διά κυκλικών δι¬ 
κτύων (γρι-γρί) αλιείας» (Α 81) και του Π.Δ. 189/1978 
«περί κανονισμού αλιείας εις του Κόλπους Θεσσαλονίκης 
και Θερμαϊκόν» (Α 41), αντικαθίσταται ως εξής: 

«Αρθρο 11 

1. Απαγορεύεται η αλιεία: 

α) Με κυκλικά δίχτυα ημέρας κατά τους μήνες Ιούλιο και 
Αύγουστο κάθε χρόνου. 

β) Με κυκλικά δίχτυα νύχτας κατά το χρονικό διάστημα 
από 15 Δεκεμβρίου κάθε χρόνου μέχρι τέλος Φεβρουά¬ 
ριου του επόμενου χρόνου. 

2. Απαγορεύεται η αλιεία με κυκλικά δίχτυα ημέρας και 
νύχτας: 

α) Σε απόσταση μικρότερη των εκατό (100) μέτρων από 
οποιοσδήποτε ακτές. 

β) Σε απόσταση πεντακοσίων (500) μέτρων ακτινοειδώς 
από τις σταθερές αλιευτικές εγκαταστάσεις των θυν- 
νείων, εφόσον αυτές βρίσκονται σε λειτουργία. 

γ) Σε απόσταση χιλίων (1.000) μέτρων από τα στόμια 
των ιχθυοτροφείων, εφόσον αυτά είναι ανοιχτά για εσο¬ 
δεία. 

δ) Εφόσον γίνεται χρήση των κυκλικών διχτύων ως συ- 
ρομένων. 

3. Απαγορεύεται η αλιεία με κυκλικά δίχτυα νύχτας: 
α) Σε βάθη θάλασσας μικρότερα των τριάντα (30) μέ¬ 
τρων, με εξαίρεση τη θαλάσσια περιοχή από τις εκβολές 
του ποταμού Νέστου μέχρι την Αλεξανδρούπολη, στην 
οποία επιτρέπεται σε βάθη θάλασσας μεγαλύτερα των εί¬ 
κοσι (20) μέτρων. 

β) Κατά την πανσέληνο, δύο ημέρες πριν και δύο μετά 
από αυτή. 

Απά την απαγόρευση της παρούσας περίπτωσης εξαι¬ 
ρούνται: 

αα) Η θαλάσσια περιοχή του Σαρωνικού Κόλπου που πε¬ 
ρικλείεται εσωτερικά της νοητής γραμμής που ενώνει το 
ακρωτήριο Σούνιο του Νομού Αττικής με το ακρωτήριο 
Σκύλαιο του Νομού Αργολίδας. 

ββ) Η θαλάσσια περιοχή της Κρήτης που περικλείεται 
περιμετρικά μεταξύ των ακτών και της απόστασης των έξι 
(6) ναυτικών μιλλίων από αυτές. 

Για τις υποπεριπτώσεις αα και ββ της παρούσας περί¬ 
πτωσης. η απαγόρευση ισχύει μόνο για τις ημέρες του 
Σαββάτου και την επόμενη της πανσελήνου Κυριακή. 
Κατά τις ημέρες αυτές τα σκάφη θα παραδίδουν στη Λιμε¬ 
νική αρχή την άδεια αλιείας του σκάφους και τα ναυτιλιακά 
τους έγγραφα. 

γ) Εφόσον η ένταση της φωτεινής πηγής υπερβαίνει τα 
δύο χιλιάδες (2.000) κηρία ανά μονάδα φωτισμού (ρομπότ 
ή λέμβο). 

δ) Εφόσον ο αριθμός των ρομπότ ή λέμβων υπερβαίνει 
τις πέντε (5). 

ε) Εφόσον το χρησιμοποιούμενο φως (λουξ) δεν καλύ¬ 
πτεται από πάνω με καταυγαστήρα». 

2. Η παρ. 3 του άρθρου 5 του Π.Δ. 189/1978, που προ¬ 
στέθηκε με το άρθρο 2 του Π.Δ. 244/1991, αντικαθίστα¬ 
ται ως εξής: 

«3. Στο Θερμαϊκό Κόλπο και ειδικότερα οτο τμήμα το 


κείμενο εσωτερικά της νοητής γραμμής που ενώνει την 
«Επανομή» με το ακρωτήριο «Δέρματός» απαγορεύεται η 
αλιεία γαύρου κατά τους μήνες Ιούνιο, Ιούλιο και Αύγου¬ 
στο κάθε χρόνου». 

3. Από την έναρξη ισχύος του παρόντος διατάγματος 
καταργούνται: 

α) Η περίπτωση γ του άρθρου 10 του Β.Δ. από 23.3/ 
8.4.1953, όπως αντικαταστάθηκε με το άρθρο μόνο του 
Β.Δ. 445/1963 «περί των χρησιμοποιούμενων δικτυωτών 
εργαλείων υπό των συγκροτημάτων κυκλικών δικτύων 
(γρι-γρί)» (Α 129). 

β) Η παρ. 4 του άρθρου 4 του Π.Δ. 189/1978. 

γ) Το Π.Δ. 244/1991. 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 28 Ιανουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΓΕΩΡΓΙΑΣ 

ΑΠΟΣΤΟΛΟΣ ΣΤΑΥΡΟΥ 
-*- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 26 (3) 

Μεταφορά έδρας Συμβολαιογράφου. 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1) Τις διατάξεις των παραγράφων 3 και 4 του άρθρου 2 
του Νόμου 670/1977 «περί Κώδικος Συμβολαιογράφων», 
2) την αριθ. 6 της 25 Ιουνίου 1992 γνωμοδότηση της Ολο¬ 
μέλειας του Δικαστηρίου Πρωτοδικών Χαλκίδας που εκ- 
δόθηκε μετά από την αριθμ. 125/1992 γνώμη του Διοικη¬ 
τικού Συμβουλίου Συμβολαιογραφικού Συλλόγου Εφε- 
τείων Αθηνών, Πειραιώς, Αιγαίου, Δωδεκανήσου και 3) την 
αριθ, 477/1992 γνωμοδότηση του Συμβουλίου Επικρά¬ 
τειας, με πρόταση του Υπουργού Δικαιοσύνης, αποφασί¬ 
ζουμε: 

Άρθρο πρώτο 

Η έδρα μίας από τις δύο θέσεις συμβολαιογράφων Ερέ¬ 
τριας μεταφέρεται από την Κοινότητα Ερέτριας στην Κοι¬ 
νότητα Αμαρύνθου που υπάγεται στην ίδια Ειρηνοδικειακή 
Περιφέρεια. 

Άρθρο δεύτερο 

Από τις διατάξεις αυτού του διατάγματος δεν προκαλεί- 
ται δαπάνη σε βάρος του Κρατικού Προϋπολογισμού. 

Στην Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 12 Ιανουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ ΔΙΚΑΙΟΣΥΝΗΣ 

ΑΝΝΑ ΨΑΡΟΥΔΑ-ΜΠΕΝΑΚΗ 


74 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 27 (4) 

Συμπλήρωση διατάξεων του ΠΔ 259/88 «Οργανισμός 

Υπουργείου Εμπορικής Ναυτιλίας» (ΦΕΚ 117/Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 . Τις διατάξεις του άρθρου 24 παρ. 5 του Ν. 1558/85 
«Κυβέρνηση και Κυβερνητικά Όργανα» (ΦΕΚ 137/Α ) και 
του άρθρου 29 Α του Ν. 1558/85, όπως αυτό προσετέθη 
με το άρθρο 27 του ν. 2081/92 «Ρύθμιση του θεσμού των 
Επιμελητηρίων, τροποποίηση των διατάξεων του ν. 
1712/87 για τον εκσυγχρονισμό των επαγγελματικών ορ¬ 
γανώσεων των εμπόρων, βιοτεχνών και λοιπών επαγγελ- 
ματιών και άλλες διατάξεις (ΦΕΚ 154Α ). 

2. Το άρθρο 3 παρ. 2 του Ν. 1797/88 «Προμήθειες του 
δημόσιου τομέα και ρυθμίσεις συναφών θεμάτων» (ΦΕΚ 
164/Α ), όπως τροποποιήθηκε με το άρθρο 34 του Ν. 
2000/91 «Για την αποκρατικοποίηση, απλοϋστευση των 
διαδικασιών εκκαθάρισης, ενισχύσεως των κανόνων αντα¬ 
γωνισμού και άλλες διατάξεις» (ΦΕΚ 206/Α ) και την παρ. 
5 του άρθρου 42 του Ν. 2000/91, όπως αυτή προσετέθη 
με το άρθρο 24 του Ν. 2019/92 «Παρακράτηση φόρου και 
άλλες διατάξεις» (ΦΕΚ 34/Α ). 

3. Την παρ. 2 του άρθρου 7 του Ν. 1940/91 (ΦΕΚ 
40/Α'). 

4. Την κοινή απόφαση του Πρωθυπουργού και του 
Υπουργού Οικονομικών αρ. Υ 1847/1078399/1182/ 
0001/7.8.92 «Ανάθεση αρμοδιοτήτων Υπουργού οικονο¬ 
μικών στους Υφυπουργούς Οικονομικών» (ΦΕΚ 525/ 
Β·). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

6. Τις με αριθμ. 449/92 και 532/92 γνωμοδοτήσεις του 
Συμβουλίου της Επικράτειας, με πρόταση των Υπουργών 
Προεδρίας της Κυβέρνησης και Εμπορικής Ναυτιλίας και 
του Υφυπουργού Οικονομικών, αποφασίζουμε: 

Αρθρο 1. 

Στην παρ. 2 του άρθρου 1 του ΠΔ 259/88 (ΦΕΚ 117Α') 
προστίθεται περ. ιθ, όπως παρακάτω «ιθ Υπηρεσία Προ¬ 
μηθειών Λιμενικού Σώματος». 

Αρθρο 2. 

Μετά το άρθρο 17 του ΠΔ 259/88 (ΦΕΚ 117Α') προστί¬ 
θεται άρθρο 17Α', το οποίο έχει ως εξής: 

Αρθρο 17Α' 

Διάρθρωση, αρμοδιότητες Υπηρεσίας Προμηθειών Λι¬ 
μενικού Σώματος. 

1. Την Υπηρεσία Προμηθειών Λιμενικού Σώματος συ¬ 
γκροτούν τα παρακάτω τμήματα: 

α) Τμήμα Προγραμματισμού και Ελέγχου Προμηθειών. 

β) Τμήμα Υλοποίησης Προμηθειών. 

γ) Τμήμα Τεχνικών Προδιαγραφών. 

2. Οι αρμοδιότητες της Υπηρεσίας Προμηθειών Λιμενι¬ 
κού Σώματος ανάγονται στα παρακάτω θέματα που κατα- 
νέμονται μεταξύ των Τμημάτων ως ακολούθως: 

α) Τμήμα Προγραμματισμού και Ελέγχου Προμηθειών. 

Κατάρτιση σε συνεργασία με τις Διευθύνσεις και Υπη¬ 
ρεσίες του ΥΕΝ, των οποίων προΐστανται Αξιωματικοί ΛΣ, 
των ετησίων εφοδιαστικών προγραμμάτων προμηθεών 


κυρίου και δευτερεύοντος υλικού του ΛΣ από πιστώσεις 
Τακτικού Προϋπολογισμού και Δημοσίων Επενδύσεων, 
καθώς και Δημοσίων Επενδύσεων Κοινοτικής Υποστήρι¬ 
ξης και μέριμνα για την έγκριση των σύμφωνα με τις ισχύ- 
ουσες διατάξεις: 

- Προώθηση των ενημερωτικών εισηγητικών σημειωμά¬ 
των των Διευθύνσεων και Υπηρεσιών ΛΣ για την έγκριση 
σκοπιμότητας προμηθειών. 

- Παρακολούθηση της εκτέλεσης των ανωτέρω προ¬ 
γραμμάτων και ενημέρωση της Ιεραρχίας ΥΕΝ για την πο¬ 
ρεία της υλοποιήσεως των προμηθειών αυτών. 

- Μέριμνα για την έκδοση αποφάσεων συγκρότησης 
πάσης φύσεως συλλογικών οργάνων υλοποιήσεως προμη¬ 
θειών σύμφωνα με τις ισχύουσες διατάξεις και κατάρτιση 
των ετησίων πινάκων εμπειρογνωμόνων. 

- Μέριμνα για την έκδοση των οικείων αποφάσεων ανα- 
λήψεως πιστώσεων εκ του Τακτικού Προϋπολογισμού και 
Σ.Α.Ε. για τις Δημόσιες Επενδύσεις, προς υλοποίηση των 
προμηθειών. 

- Ενεργοποίηση, οσάκις απαιτείται, της Κεντρικής Γνω- 
μοδοτικής Επιτροπής Προμηθειών ΛΣ, παρακολούθηση 
των αποφάσεων αυτής και μέριμνα για την υλοποίησή των. 

- Παρακολούθηση της ισχύουσας για τις προμήθειες 
νομοθεσίας στις Ένοπλες Δυνάμεις και στο Υπουργείο 
Εμπορίου και Εισήγηση στην Ιεραρχία ΥΕΝ για ανάλογη 
εφαρμογή. 

β) Τμήμα υλοποίησης προμηθειών. 

- Υλοποίηση όλων των φάσεων προμήθειας των υλικών 
και εφοδίων. 

- Ενερνοποίηοη όλων των συλλογικών εκτελεστικών 
οργάνων προμηθειών. 

- Έκδοση τακτικών ενταλμάτων πληρωμής και χρηματι¬ 
κών ενταλμάτων προπληρωμής. 

- Διαβίβαση των δικαιολογητικών στην Τράπεζα της Ελ¬ 
λάδος για άνοιγμα πίστωσης στις περιπτώσεις προμήθειας 
ειδών προέλευσης εξωτερικού και εντολή καταβολής σχε¬ 
τικής δαπάνης σε συνάλλαγμα. 

- Μέριμνα για την χρηματική τακτοποίηση δαπανών, για 
την συγκέντρωση των δικαιολογητικών και για την από¬ 
δοσή τους για ενταλματοποίηση. 

-Αλληλογραφία με αρμόδιες Υπηρεσίες εσωτερικού 
και εξωτερικού (Επιτροπή Ευρωπαϊκών Κοινοτήτων) στα 
πλαίσια προώθησης - υλοποίησης κοινονικών προγραμμά¬ 
των. 

- Διαβίβαση δικαιολογητικών στις κατά περίπτωση αρ¬ 
μόδιες Γενικές Δ/νοεις Επιτροπής Ευρωπαϊκών Κοινοτή¬ 
των για έγκριση και καταβολή κοινοτικής συμμετοχής. 

γ) Τμήμα Τεχνικών Προδιαγραφών. 

- Μέριμνα για την κατάρτιση και εξασφάλιση Τεχνικών 
Προδιαγραφών για τα υπό προμήθεια πάσης φύσεως 
υλικά. 

- Μέριμνα για την έκδοση διαταγών ορισμού εμπειρο¬ 
γνωμόνων που πλαισιώνουν τις επιτροπές προμηθειών και 
παραλαβών. 

Μέριμνα για την οργάνωση και σύνταξη αρχείου τεχνι¬ 
κών προδιαγραφών για υλικά και εφόδια ΑΣ παρακολου¬ 
θώντας τα επί του προκειμένου εκδιδόμενα εγχειρίδια και 
οδηγίες των Ενόπλων Δυνάμεων. 

- Μακροσκοπικός έλεγχος και επισημοποίηση δια μο- 
λυβδοσφραγίδος των δειγμάτων των προμηθειών ή της 
Υπηρεσίας και προώθησή των στις αρμόδιες κατά περί¬ 
πτωση επιτροπές παραλαβών για χημικά και μικροσκοπικό 
έλεγχο ή ειδικές εργαστηριακές δοκιμές, οσάκις ρπαιτοϋ- 
νται από τις σχετικές συμβάσεις προμήθειας των υπόψη 

υλικών και τις υφιστάμενες τεχνικές προδιαγραφές. 

3. Της Υπηρεσίας Προμηθειών Λιμενικού Σώματος, 
προίσταται ανώτερος Αξιωματικός ΛΣ. 

4 . Η Υπηρεσία Προμηθειών Λιμενικού Σώματος υπάγε¬ 
ται στον Κλάδο Προσωπικού και Διοικητικής Μέριμνας. 

Άρθρο 3. 

Καταργούμενες διατάξεις. 

Μετά την έναρξη ισχύος του παρόντος καταργούνται: 1) 
Η διάταξη του άρθρου 17 παρ. 2 περίπτωση ζ' του ΠΔ 
259/88 και 2) Οι αρμοδιότητες του Τρήματος Προμηθειών 
που προβλέπονται στο άρθρο 23 παρ. 2 περίπτωση δ του 
ΠΔ 259/88 κατά το μέρος που ασκούνται για προμήθειες 
του Λιμενικού Σώματος. Επίσης καταργείται κάθε γενική ή 
ειδική διάταξη που αντίκειται στις διατάξεις του παρόντος 
ή ρυθμίζει διαφορετικά θέματα που διέπονται από αυτό. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 28 Ιανουάριου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΙ ΟΙΚΟΝΟΜΙΚΟΝ 

ΣΩΤΗΡΙΟΣ ΚΟΥΒΕΛΑΣ ΚΩΝΣΤΑΝΤΙΝΟΣ ΠΑΤΡΑΚΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΑΛΕΞ. ΠΑΠΑΔΟΓΓΟΝΑΣ 

- ψ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 28 (5) 

Καθορισμός αρμοδιοτήτων που διατηρούνται από τον 
Υπουργό και τις περιφερειακές υπηρεσίες διανομαρ- 
χιακού επιπέδου του Υπουργείου Περιβάλλοντος, Χω¬ 
ροταξίας και Δημοσίων Έργων. 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των αρ. 1 (παρ. 1 και 2) και 2 του Ν 
2026/1992 «Ρύθμιση θεμάτων οργάνωσης και προσωπι¬ 
κού της δημόσιας διοίκησης και άλλες διατάξεις» (Α' 43). 

2. Τη με αριθμό Υ 1958/22 12.92 (Β' 774) απόφαση 
Πρωθυπουργού και Υπουργού ΠΕΧΩΔΕ «ανάθεση αρμο¬ 
διοτήτων στους Υφυπουργούς Περιβάλλοντος, Χωροτα¬ 
ξίας και Δημ. Έργων Χρήστο Κατσιγιάννη και Γεώργιο 
Βουλγαράκη». 

3. Τις διατάξεις του άρθρου 29 Α του Ν, 1558/85 όπιος 
αυτό προστέθηκε με το άρθρο 27 του Ν. 2081/92 (Α' 
154). 

4. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

5 . Τις με αρ. 571/92 και 15/93 γνωμοδοτήσεις του Συμ¬ 
βουλίου της Επικράτειας, μετά από πρόταση των Υπουρ¬ 
γών Προεδρίας της Κυβέρνησης, Εσωτερικών και του 
Υφυπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Διατήρηση αρμοδιοτήτων οπό τον Υπουργό 
Διατηρούνται σύμφωνα με την παρ. 1 του αρ. 1 του Ν. 


2026/1992 από τον Υπουργό ΠΕΧΩΔΕ οι κατά τις ισχύου- 
σες διατάξεις αρμοδιότητες σε αντικείμενα του Υπουρ¬ 
γείου ΠΕΧΩΔΕ ως εξής: 

Α. Οι κατά τις περιπτώσεις α έως ε της παρ. 2 του αρ. 1 
του Ν. 3200/55 «περί διοικητικής αποκεντρώσεως» όπως 
συμπληρώθηκε με το αρ. 8 του Ν.Δ. 3620/1956, αρμοδιό¬ 
τητες. 

Β. 1. Έγκρισης νενικών πολεοδομικών σχεδίων (αρ. 3 Ν. 
1337/83 Α' 33). 

2. Οι αρμοδιότητες που αφορούν τις ζώνες ενεργού πο¬ 
λεοδομίας (ΖΕΠ) και ζώνες αστικού αναδασμού (ΖΑΑ) (Ν. 
947/1979 Α' 169, άρθρο 10 Ν. 1337/1983). 

3. Αναστολή εκτέλεσης οικοδομικών εργασιών και έκ¬ 
δοσης οικοδομικών αδειών βάσει του άρθρου 4 του Ν. 
1337/1983, του άρ. 4 παρ. 3του Ν. 1577/1985 Α' 210 και 
το άρ. 8 του Ν. Δ/τος 17.7.23 (Α 228) σε όσες περιπτώ¬ 
σεις για την τροποποίηση, έγκριση, επέκταση του ρυμοτο¬ 
μικού σχεδίου και καθορισμού όρων και περιορισμών δό¬ 
μησης, αρμόδιος είναι ο Υπουργός. 

4. Έγκριση πολεοδομκής προμελέτης σε τμήμα πολεο- 
δομικής ενότητας (αρ. 7 παρ. 4 Ν. 1337/1983). 

5. Χαρακτηρισμός πυκνοδομημένων περιοχών (Π.Δ 
24.8.83 Δ' 409). 

6. Έγκριση ειδικών προδιαγραφών εκπόνησης χαρτο- 
γραφικών και τοπογραφικών υποβάθρων μελετών Γ ενικού 
Πολεοδομικού Σχεδίου (άρ. 2 παρ. 6 Ν. 1337/1983). 

7. Έγκριση προδιαγραφών εκπόνησης των τοπογραφι- 
κών, κτηματολογικών διαγραμμάτων καθώς και της πολε- 
οδομικής μελέτης (άρθ. 6 παρ. 7 Ν. 1337/1983). 

8. Καθορισμός δικαιολογητικών για την έκδοση απόφα¬ 
σης οικιστικής καταλληλότητας και έγκρισης πολεοδομι- 
κής μελέτης (άρθ. 28 παρ. 6 και άρθ. 29 παρ. 5 του Ν 
1947/1991 Α' 70). 

9. Καθορισμός περιπτώσεων δομικών εργασιών μικτής 
σημασίας σε περιοχές απομεμακρυσμένες ή δυσπρόσιτες 
από την έδρα της οικείας πολεοδομικής υπηρεσίας ή οικι¬ 
σμούς παραμεθορίων περιοχών, για τις οποίες δύναται η 
άδεια να εκδίδεται από τις κοινοτικές ή δημοτικές αρχές 
(άρθ, 29 παρ. 11 Ν. 1577/85, όπως συμπληρώθηκε με το 
άρθρο 13 παρ. 8 Ν. 1647/86 Α' 141). 

10. Καθορισμός χώρων στάθμευσης για τους οποίους 
εφαρμόζονται αναλόγως οι διατάξεις του Ν. 880/1979 
(άρθ. 6 παρ. 7 Ν. 960/79, όπως συμπληρώθηκε με το άρθ. 
97 παρ. 1 Ν. 1892/90 Α' 101) και αντικαταστάθηκε με το 
Ν. 2052/92 άρθρο 8 (Α' 94) των περιοχών αρμοδιότητος 
Οργανισμών Αθηνών και θεσ/νίκης (Ν. 1515/85 Α' 18 και 
Νόμος 1561/85 Α' 148 αντίστοιχα). 

11. Έγκριση χωροθέτησης και οικιστικής καταλληλότη¬ 
τας εκτάσεων οικοδομικών συνεταιρισμών (αρ 17 Π Δ 
93/1987 Α' 52). 

12. Καθορισμός δημόσιας χρήσεως υπόγειων χώρων 
στάθμευσης αυτοκινήτων, δημιουργία υπόγειων διαβά¬ 
σεων κάτωθεν κοινοχρήστων χώρων (άρθ. 6 παρ. 9 Ν. 
960/1979 Α' 164 όπως συμπληρώθηκε με το άρθ. 97 παρ. 

I Ν. 1892/1990). 

13 Έγκριση οικιστικής καταλληλότητας εκτάσεων (άρ. 

28 παρ 1 και 29 παρ. 1 Ν. 1947/1991 Α' 70). 

14. Χαρακτηρισμός και διαδικασίες χαρακτηρισμού 
ενεργού οικοδομικού τετραγώνου (άρθ.13 Ν. 1577/1985) 
των περιοχών αρμοδιότητος των οργανισμών Αθηνών και 
θεσ/νίκης. 

15 Χαρακτηρισμός κτιρίων ή τμημάτων τους ως διατη¬ 
ρητέων και καθορισμός ειδικών όρων και περιορισμών δό¬ 
μησης (άρ. 4 πορ. 2 Ν, 1577/1985). 

16. Έγκριση εξαίρεσης από την κατεδάφιση: κτιρίων 
του δημοσίου, Ν.Π.Δ.Δ. και Ο.Τ.Α., κτιριακών εγκαταστά¬ 
σεων γεωργικών συνεταιρισμών κλπ. που γίνονται με προ¬ 
γράμματα του Υπουργείου Γεωργίας και της Αγροτική^ 
Τράπεζας Ελλάδας, καθώς και αυθαιρέτων Ν.Π.Ι.Δ. που 
ελέγχονται και χρηματοδοτούνται από το Υπουργείο Γε¬ 
ωργίας και την Α.Τ.Ε. (άρθ. 9 παρ. ΙΟΝ. 1512/85 όπως 
συμπληρώθηκε με το άρθ. 31 παρ. 4 Ν. 1577/85). 

17. Αποφάσεις επί αμφισβητήσεων εφαρμογής των πο- 
λεοδομικών διατάξεων (αρ. 27 παρ. 2 Ν. 1577/1985). 

18. Αποφάσεις έγκρισης ή μη παρεκκλίσεων με βάοη 
τις διατάξεις του αρ. 7 του από 24.5.1985 Π.Δ. (Δ 27). 

19. Αποφάσεις έγκρισης ή μη παρεκκλίσεων με βάση 
τις διατάξεις του αρ. 3 του από 31.3.1987 Π.Δ. (Δ 303). 

20. Έγκριση καταστατικών για τη σύσταση οικοδομικών 
συνεταιρισμών (άρθ. 4 παρ. 3, άρθ. 5 παρ. 3, άρθ. 22 Π.Δ. 
93/1987). 

21 .Τροποποίηση σχεδίων που αφορούν μείωση εύρους 
βασικού οδικού δικτύου, τροποποιήσεις που θίγουν διατη¬ 
ρητέα κτίρια ή το άμεσο περιβάλλον τους και τροποποιή¬ 
σεις σε αρχαιολογικούς χώρους (Π.Δ. 183/1986 Α' 70 και 
άρθ. 91 Ν. 1892/90 Α' 101). 

22. Χρηματοδότηση από το Ειδικό Ταμείο Εφαρμογής 
Ρυθμιστικών κοι Πολεοδομικών Σχεδίων (ΕΤΕΡΠΣ) (αρ. 
19 Ν.Δ. 1262/72 Α' 194 και αρ. 19 Ν.Δ. 198/1973 Α' 
267). 

23. Η εκτέλεση των έργων, η εκπόνηση των μελετών και 
η διανέργεια των ερευνών των περιλαμβανομένων στις 
Συλλογικές Αποφάσεις Έργων (ΣΑΕ) και Μελετών - Ερευ¬ 
νών (ΣΑΜ) του Προγράμματος Δημοσίων Επενδύσεων 
(ΠΔΕ) (απόφαση Υπουργού Προγραμματισμού και Κυβερ¬ 
νητικής Πολιτικής ΧΔ-9035/30.7.73). 

24. Εγκρίσεις προδιαγραφών πράξεων εφαρμογής 
(παρ. 10 αρθ 12 Ν. 1337/1983). 

25. Περί εφαρμογής μελετών ανάπλασης ελεύθερων 
κοινόχρηστων χώρων οικισμών ή περιοχών αυτών και κα¬ 
θορισμού των υποχρεώσεων των παρόδιων ιδιοκτητών, 
όπως ισχύει σήμερα (παρ. 1 άρ 2, παρ. 1,2, 3γ άρ. 3 Π.Δ. 
4.8.1978 Δ’ 423). 

26. Διατήρηση, επισκευή ή ανακατασκευή αρχιτεκτονι¬ 
κών, καλλιτεχνικών και στατικών στοιχείων διατηρητέων 
κτιρίων (άρ. 4 παρ. 5 Π.Δ. 15.4.1988 Δ 317). 

27. Προέγκριση χωροθέτησης ιχθυοκαλλιεργείων, του¬ 
ριστικών εγκαταστάσεων, επέκτασης τουριστικών εγκα¬ 
ταστάσεων και υφισταμένων βιομηχανιών του Ν. Αττικής 
(παρ. 2, 4 του αρ. 8 ΚΥΑ 69269/1990 Β' 678, αρ. 1 του 
Π.Δ. από 20.1.88 Δ' 61 όπως τροποποιήθηκε με το Π.Δ. 
από 26.5.89 Δ' 343 και Π.Δ. από 31.3.87 Δ' 303 αντί¬ 
στοιχα). 

28. Προέγκριση χωροθέτησης και έγκριση περιβαλλο¬ 
ντικών όρων έργων και δραστηριοτήτων της Α' κατηγορίας 
(ομάδες! και II) που αναπτύσσονται εντός περιοχών, στοι¬ 
χείων ή συνόλων της φύσης και του τοπίου των άρθρων 
18, 19 και 21 του Ν. 1650/1986 Α' 16). 

29. Προέγκριση χωροθέτησης έργων ή δραστηριοτήτων 
της Α' κατηγορίας ομάδα I (αρ. 8 παρ. 2 και 4 ΚΥΑ 69269/ 
1990). 

Από την Α' κατηγορία ομάδα II όπως παρατίθενται κατω¬ 
τέρω (με την επιφύλαξη των διατάξεων του άρθρου 2 του 
παρόντος): 

α. Σχέδια γεωργικής υδραυλικής όσον αφορά έργα προς 
άρδευση εκτάσεων μεγαλύτερων των 5.000 στρεμμάτων 
συνολικά. 

β. Επιχειρήσεις με εγκαταστάσεις για χοίρους δυναμι¬ 


κότητας μεγαλύτερης των 300 χοιρομητέρων. 

γ. - Εκτροφή σολομού και ιχθυοτροφεία εντατικής μορ¬ 
φής δυναμικότητας μεγαλύτερης των 200 τάννων ετη- 
σίως. 

- Ιχθυοτροφεία εκτατικής μορφής. 

- Ιχθυογεννητικοί σταθμοί δυναμικότητας μεγαλύτερης 
των 2.000.000 ιχθυδιων ετηοίως. 

- Εγκαταστάσεις οστρακοκαλλιέργειας δυναμικότητας 
μεγαλύτερης των 150 τόννων ετηοίως. 

δ. Λιμάνια, μαρίνες σκαφών αναψυχής, αλιευτικά λιμά¬ 
νια και λοιπά λιμενικά έργα, εφόσον οτα έργα αυτά: 

- Προβλέπονται εξωτερικά λιμενικά έργα που η σχηματι- 
ζόμενη λιμενολεκάνη έχει έκταση μεγαλύτερη του 1 εκτα¬ 
ρίου ή 

- Το συνολικό μήκος των εσωτερικών λιμενικών έργων 
συμπεριλαμβανομένων και των παρακτίων κρηπιδωμάτων 
ξεπερνά τα 300 μέτρα. 

ε. Έργα οδοποιίας εθνικού δικτύου, 
στ. Αεροδρόμια (που δεν περιλαμβάνονται στην Α' κα¬ 
τηγορία ομάδα I). 

ζ. Φράγματα και λοιπές εγκαταστάσεις προς συγκρά¬ 
τηση ή μονιμότερη αποθήκευσή των υδάτων. 

η. Περιπτώσεις σιδηροδρομικών δικτύων που εντάσσο¬ 
νται στο σύστημα των διευρωπαϊκών δικτύων. 

θ. Εγκαταστάσεις πετρελαιοαγωγών και αγωγών αε¬ 
ρίου. 

ι. Εγκαταστάσεις υδραγωγείων μεγάλων αποστάσεων, 
ια. Χωριά διακοπών, ξενοδοχειακά συγκροτήματα δυνα¬ 
μικότητας μεγαλύτερης των 500 κλινών ή 500 ατόμων 
πρδκειμένου για τουριστικές κατασκηνώσεις. 

ιβ. - Εγκαταστάσεις για τη διάθεση των βιομηχανικών 
αποβλήτων και οικιακών απορριμάτων (εκτός από αυτές 
που περιλαμβάνονται στην ομάδα I της Α' κατηγορίας) δυ¬ 
ναμικότητας μεγαλύτερης των 30.000 εξυπηρετούμενου 
πληθυσμού. 

- Εγκαταστόσεις για την αποκλειστική διάθεση των μη 
τοξικών βιομηχανικών στερεών αποβλήτων δυναμικότη¬ 
τας μεγαλύτερης των 60.000 τόννων ετηοίως. 

ιγ. Σταθμοί καθαρισμού (πόλεων) δυναμικότητας μεγα¬ 
λύτερης των 20.000 εξυπηρετούμενου πληθυσμού, 
ιδ. Χώροι απόθεσης ιλύος. 
ιε. Διαλυτήρια πλοίων. 

ιστ. Εγκαταστάσεις στερεών και υγρών αποβλήτων με 
καύση (εκτός των τοξικών και επικινδύνων παυ αναφέρο- 
νται στρν ομάδα I της Α' κατηγορίας) με δυναμικότητα με¬ 
γαλύτερη των 20.000 τόννων ετηοίως. 

30. Αξιολόγηση και καταχώρησπ των μελετών ασφά¬ 
λειας από άποψη πληρότητας όσον αφορά τις βιομηχανι¬ 
κές εγκαταστάσεις μεγάλης επικινδυνότητας (άρθρο 10 
ΚΥΑ 69269/90). 

31. Έγκριση ειδικών περιβαλλοντικών μελετών (αρ. 15 
ΚΥΑ 69269/90). 

32. Απόφαση με την οποία επιτρέπονται απορρίψεις 
των επικινδύνων ουσιών του καταλόγου I του Παραρτήμα¬ 
τος (αρ. 9 της ΚΥΑ 26857/88) που προέρχονται από την 
επανέγχυση οτο ίδιο υδατικό στρώμα των νερών από γεω¬ 
θερμικές χρήσεις των νερών που αντλούνται οπό ορυχεία 
ή λατομεία ή των νερών που αντλούνται κατά τη διάρκεια 
ορισμένων κατασκευαστικών έργων (άρ 4 παρ. 4 ΚΥΑ 
26847/553/88 Β’ 196). 

33. Επιτήρηση και έλεγχος διασυνοριακών μεταφορών 
επικινδύνων αποβλήτων (ΚΥΑ 19744/454/1988 Β’ 166). 

34. Ενέργεια διαβαθμονομήοεων (ενιαίου συντονισμού 
οργάνων) του εθνικού δικτύου (άρ. 7 παρ. 6 Ν. 1650/86 Α 

160) και οχεδιασμός και εγκατάσταση σε αντιπροσωπευ¬ 
τικές θέσεις εθνικού δικτύου σταθμών μέτρησης των πα¬ 
ραμέτρων της ποιότητας των νερών (άρ. 9 Ν. 1650/ 
86 ). 

35. Απόφαση για καθορισμό ορίων εκπομπών (άρθρα 2 
και 3 Π.Δ. 51/1988, άρθ. 8 παρ. 3 και άρθ. 10 παρ 3 Ν. 
1650/86). 

36. Απόφαση για καθορισμό κριτηρίων για χωροθέτηση 
βιομηχανιών (άρθρο 3 παρ. 1 εδ. ε Π.Δ. 51/1988). 

37. Διενέργεια ελέγχων τήρησης περιβαλλοντικών όρων 
κατά την παρ. 2 του άρθρου 6 Ν. 1650/86 και την υπ’ αρ. 
84498/2579/1990 Β' 810 απόφαση Υπουργού ΠΕΧΩΔΕ) 
(άρθρα 2 και 3 Π.Δ. 51/1988) 

38. Οι αρμοδιότητες σε όλα τα θέματα εποπτείας και 
ελέγχου που αναφέρονται: 

α. στο Ειδικό Ταμείο Εφαρμογής Ρυθμιστικών Πολ/κών 
Σχεδίων «Ε.Τ.Ε.Ρ.Π.Σ.» (Β.Δ. 266/1973 Α' 1979) 
β. στη Δημόσια Επιχείρηση Πολ/μίας Στέγασης «Δ.Ε.- 
ΠΟ.Σ.» (Π.Δ. 190/1988 Α' 82 και Π.Δ. 811/1980 Α' 198) 
γ. στον Οργανισμό Αθήνας (Ν. 1515/1985) 
δ. στον Οργανισμό θεσ/νίκης (Ν. 1561/1985) 
ε. στον Οργανισμό Κτηματολογίου και Χαρτογραφή¬ 
σεων Ελλάδος «Ο.Κ.Χ.Ε.» (Ν. 1647/1986 Α' 141 και Ν. 
1957/1991 Α' 334), επιφυλασσόμενων των αρμοδιοτήτων 
που έχουν μεταβιβαστεί σε άλλα όργανα. 

39. Οι κατ’ εξουσιοδότηση του Ν. 2052/92 «Μέτρα για 
την αντιμετώπιση του νέφους και πολεοδομικές ρυθμί¬ 
σεις» (Α' 94) εκδιδόμενες πράξεις. 

Αρθρο 2 

Διατήρηση αρμοδιοτήτων 
από διανομαρχιακές αρχές ή όργανα. 

Διατηρούνται σύμφωνα με την παρ. 1 του Ν. 2026/1992 
από τις περιφερειακές αρχές ή όργανα διανομαρχιακού 
επιπέδου αντίστοιχα του Υπουργείου ΠΕΧΩΔΕ οι ακόλου¬ 
θες αρμοδιότητες: 

1. Απόφαση συγκρότησης συνεργείου κατεδάφισης αυ¬ 
θαιρέτων κτισμάτων και κατασκευών (άρθ. 4 παρ. 1 εδάφ. 
3 Π.Δ. 5/7.12 83 Δ 291). 

2. Καθορισμός υδάτινων περιοχών δύο ή περισσότερων 
νομών (πράξη Υπουργικού Συμβουλίου αρ. 
144/2.11.1987 Α' 197). 

3. Προέγκριση χωροθέτησης έργων ή δραστηριοτήτων 
εκ της κατηγορίας Α ομάδας II, με την επιφύλαξη των δια¬ 
τάξεων της παραγράφου 29 του άρθρου 1 του παρόντος 
(ΚΥΑ 69269/1990). 


4. Παροχή σύμφωνης γνώμης κατά τις διατάξεις του άρ¬ 
θρου 4 παρ. 2 του Π.Δ. 24.5.1985 (Δ' 270). 

5. Εργα διευθέτησης και ρύθμισης ροής υδάτων (προέ¬ 
γκριση χωροθέτησης έργων ΚΥΑ 69269/90). 

6. Παρακολούθηση άσκησης των αρμοδιοτήτων των νο¬ 
μαρχιακών υπηρεσιών πολεοδομικού σχεδιασμού και πα¬ 
ροχή κατευθύνσεων και οδηγιών σε αυτές (άρθρο 89 Π.Δ. 
910/77). 

7. Απόφαση εξαίρεσης από την κατεδάφιση σύμφωνα 
με τις διατάξεις του Α.Ν. 410/1968 Α' 110. 

8. Αποφάσεις έγκρισης παρεκκλίσεων για εγκαταστά¬ 
σεις εκτός σχεδίου του από 31.5.1985 Π.Δ. (Δ. 270) και 
παροχή γνωμοδότησης σύμφωνα με το άρ. 5 παρ. 2 του 
από 24.5.85 Π. Δ/τος. 

9. Αρμοδιότητες επικινδύνων οικοδομών όπως αναφέ- 
ρονται στις διατάξεις το άρ. 5 παρ. 3 και 4 Π.Δ. 13.4.1929 
Α' 153. 

Άρθρο 3 

Επιπλέον των ανωτέρω, στην Περιφέρεια Κεντρικής 
Μακεδονίας διατηρούνται και οι αρμοδιότητες που κατα¬ 
γράφονται στο Π.Δ. 353/1985 (Α' 128). 

Άρθρο 4 

Η Περιφέρεια Αττικής διατηρεί τις αρμοδιότητες των 
παραγράφων 4,5, 6,7, 8 και 9 του άρθρου 2του παρόντος 
(άρθ. 3 παρ. 1 Π.Δ. 404/89). 

Αρθρο 5 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 28 Ιανουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ 

Σ. ΚΟΥΒΕΛΑΣ I, ΚΕΦ ΑΛΟΓΙ ΑΝ ΝΗΣ 

0 ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗ Μ, ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 


78 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙ.ΕΧ 


Καποδιστρίου 34 
104 32 

22.3211 ΥΡΕΤ <3Κ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινό από 8.00' έως 13.30 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

# Για φωτοαντίγραφα παλαιών τευχών στην οδό Σολωμού 51 τηλ.: 52.48,141 

*Τμημσ πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

| * Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω π τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


1 


Μπορείτε να γίνετε συνδρομητής για όποιο τεύχος θέλετε, θα οας αποοτέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » 

» 

» 

Β 

» 

30.000 

» 

1.500 

ν) » 

» 

» 

Γ 

» 

10.000 

» 

500 

δ) » 

» 

» 

Δ’ 

» 

30.000 

» 

1.500 

ε) » 

» 

» 

Αναπτυξιακών Πράξεων 

» 

20.000 

» 

1.000 

στ) » 

» 

» 

Ν.Π.Δ.Δ. 

» 

10.000 

» 

500 

ζ) » 

» 

)> 

ΠΑΡΑΡΤΗΜΑ 

» 

5.000 

» 

250 

η) » 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » 

» 

» 

Αν. Ειδικού Δικαστηρίου 

» 

3.000 


150 

ι) » 

» 

» 

Α.Ε. & Ε.Π.Ε. 

)> 

200.000 

» 

10.000 

ία) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Π ληροφορίε ς: τηλ . 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









